O choven Leeuwenhoek partió ta Amsterdam ta recibir formación como comerciant de panyos con un comerciant escocés. Manimenos, a suya curiosidat natural li levó a contactar con a literatura scientifica, estando lector cutiano de temas d'Astronomía, Sciencias naturals, Matematicas y Quimica. Hue se considera que bellas milloras que l'holandés introdució en os lents de microscopios estioron pensatas ta diferenciar as trazas d'os textiles antes que no ta treballar con elementos biolochicos, encara que d'a unión d'ista actividat profesional y o suyo interés por a sciencia en surtión bellas aportacions memorables t'a biolochía. Una vegada que casó, se tornó ta Delft con a suya muller, an que i obrió una botiga de panyos.